इण्डियन प्रिमियर लिग (आईपीएल) क्रिकेटको ११ औं संस्करणको उपाधि चेन्नाई सुपर किंग्सले जितेको छ । वानखेडे मैदानमा आइतबार राति भएको फाइनल खेलमा सनराइजर्स हैदरावादलाई ८ विकेटले हराउँदै चेन्नाईले २० करोड भारुसहित उपाधि जित्न सफल भयो । ।
टस हारेर व्याटिङ गरेको हैदरावादले निर्धारित २० ओभरमा ६ विकेटको क्षतिमा १७८ रन बनाएको थियो । १७९ रनको विजय लक्ष्य चेन्नाईले १८ ओभर ३ बलमा हासिल गर्‍यो ।
आईपीएलको उपाधि तेस्रोपटक जित्ने क्रममा ओपनर शेन वाटसेनको प्रदर्शन शानदार रह्यो । अन्तर्राष्ट्रिय क्रिकेटबाट सन्यास लिइसकेका वाटशनले नटआउट ११७ रन योगदान गरे । ५७ बल सामना गरेका उनले ११ चौका र ८ छक्का प्रहार गरे । उनी म्यान अफ दि म्याच भए ।
यसअघि पहिले व्याटिङ गरेको हैदरावादका लागि केन विलियम्सनले ४६ रन बनाए । युसुफ पठानले नटआउट ४५ रन बनाए । शिखर धवनले २६, शाकिब अल हसनले २३ र कार्लोस ब्रेथवेटले २१ रन बटुले ।
विश्वदर्शन मिडिया ग्रुप प्रा. लि. द्धारा संचालित युनिभर्सल अनलाईन टीभी पोर्टल एउटा विशुद्ध व्यवसायिक पत्रकारिता र विकासमुलक साथ साथै खोजमुलक अनलाईन पोर्टल हो । यसले निराशामा आशाको संचार जगाउने, विनाश बाट विकास तर्फ प्रेरित गर्ने गरी समाजलाई उज्यालोबाटो तर्फ अगाडि बढाउने मुख्य उद्धेश्य राख आफ्ना समाचारहरु प्रेषण गर्ने गर्दछ । यस अनलाईनमा आफ्ना महत्वपूर्ण लेख, रचना, रिपोर्ट हामीलाई उपलब्ध गराई महत्वपूर्ण जानकारी आम पाठकहरुलाई गराउनुहुन हार्दिक अनुरोध गर्दछौँ ।